6. bekkur sýndi leikritið Tröllið sem stal jólunum í leikgerð Ernu Gísladóttur nú í vikunni . Sýningin var í Sindrabæ og að venju var foreldrum boðið sem er skemmtileg hefð og gaman að sjá hve margir mæta á vikuhátíðirnar . Sýningin innihélt allt sem gott leikrit hefur upp á að bjóða sögumenn , dansara , söng , vonda karlinn , og það góða sem sigrar að lokum . Allir nemendur bekkjarins höfðu hlutverki að gegna bæði sem leikarar og tæknimenn .